camorra na sumilakbo ang kalooban. padre ang tiyan mo po ang kurutin at bayaan ninyo kami! ang payamot na sabi ni ben zayb. anong gandang dalaga! anong gandang dalaga ang ulit at ang lumiligaw ay ang nag aaral na kilala ko, ang nanulak. mapalad siya at hindi taga roon sa bayan ko! ang patuloy pagkatapos na inilingong makailan ang ulo upang sundan ng tingin ang binibini. ibig ibig nang iwan ang kaniyang mga kasama at sundan ang dalaga. nahirapan si ben zayb bago siya napahinuhod. si paulita ay patuloy sa paglakad at nakita ang kaniyang magandang anyo at ang kaniyang munting ulo, na mainam ang pagkakapusod, na malinding gumagalaw. ang ating mga nagliliwaliw ay patuloy sa kanilang paglakad na ang paring artillero ay nagbubuntong hininga, at nakasapit sila sa isang tindahang nalilibid ng mga nanonood na madaling silay linuwagan.